**KAKO JE DOŠLO DO MOGUĆNOSTI PRUŽANJA USLUGE POLUDNEVNOG BORAVKA?**

Reformom sustava socijalne skrbi Odgojni dom Bedekovčina nalazi se u procesu deinstitucionalizacije i transformacije. Glavni cilj tog procesa je smanjenje kapaciteta institucijske skrbi, povećanje kapaciteta u izvaninstitucijskim oblicima tretmana, smanjiti ulazak u institucije kroz razne preventivne programe. Time se Dom prošle godine sukladno procesu deinstitucionalizacije i transformacije domova u Republici Hrvatskoj te Akcijskom planu socijalnih usluga u Krapinsko zagorskoj županiji počeo orijentirati na razvijanje preventivnih programa u radu s djecom i mladima u riziku na području Krapinsko-zagorske županije, prvenstveno na provedbu usluge poludnevnog boravka u školi.

**ZAKONSKI OKVIR**

Usluga poludnevnog boravka koju pruža Odgojni dom Bedekovčina proizlazi iz:

* Plana deinstitucionalizacije i transformacije domova socijalne skrbi i drugih pravnih osoba koje obavljaju djelatnost socijalne skrbi u Republici Hrvatskoj za razdoblje od 2011. do 2018. godine. Plan je strateški je dokument Ministarstva zdravstva i socijalne skrbi namijenjen intenziviranju reformskih procesa transformacije i deinstitucionalizacije
* Zakona o socijalnoj skrbi (NN 157/13, 152/14)
* Pravilnika o minimalnim uvjetima za pružanje socijalnih usluga NN 157/13

**ŠTO JE POLUDNEVNI BORAVAK?**

Poludnevni boravak je poseban oblik preventivnog rada s djecom osnovnoškolske dobi, u pravilu od 8-14 godina, koja iskazuju određene teškoće u funkcioniranju (tzv. rizična populacija) s njihovom primarnom sredinom - roditeljima i školom. Stručnjaci provode neposredni socio pedagoški rad sa učenicima koji su uključeni u redovni program osnovnoškolskog obrazovanja, a zapažena su u školskoj sredini po očitovanim rizičnim karakteristikama ponašanja i teškoćama u socijalnoj integraciji. Što znači da program pri OŠ ima karakter sekundarne prevencije.

**OSNOVNI CILJ TRETMANA U POLUDNEVNOM BORAVKU**

Osnovni cilj ovog oblika rada predstavlja rana intervencija, pružanje neposredne i kontinuirane pomoći učenicima u otklanjanju očitovanih problema te prevenciji njihova intenziviranja.

**POSTUPAK UKLJUČENJA I ISKLJUČENJA**

* Učenici se uključuju na inicijativu stručnog suradnika škole,nastavnika ili se sam učenik obrati za pomoć
* Potreban je pristanak roditelja
* Odluku o uključivanju donosi Stručni tim u sastavu: odgajatelj, radnik nadležnog CZSS, stručni suradnici u školi
* Po donošenju odluke, a nakon pristanka roditelja i samog učenika, škola se pisanim putem obraća nadležnom CZSS
* roditelj na poziv socijalnog radnika odlazi u CZSS i potpisuje rješenje o uključenju djeteta u ovaj program
* Prekid programa predlaže stručni tim (prekid može biti i na traženje roditelja), a realizira ga CZSS donošenjem rješenja o prekidu.

**TKO SU KORISNICI USLUGE**

-učenici osnovne škole

-od 1. do 8. razreda, 7-14 godina

-dosadašnja iskustva drugih ustanova koja više godina pružaju uslugu poludnevnog boravka pokazala su da je najveća uspješnost tretmana kod djece od drugog do šestog razreda

-kod sedmih i osmih razreda često su se problemi u ponašanju intenzivirali do te mjere da je potrebno uključivanje u druge vrste tretmana

**BROJ KORISNIKA U GRUPI, PROSTOR GRUPE**

-broj korisnika ovisi o prostoru koji škola daje na korištenje, maksimalno 12 korisnika u grupi

-škola osigurava prostor, postojeće boravke opremio Dom iz vlastitih sredstava

**ZBOG ČEGA SE UKLJUČUJU U TRETMAN**

-problemi u ponašanju, teškoće socijalne integracije, emocionalne teškoće (ometanje nastave, uništavanje školske imovine, agresivnost, konfliktnost, neposluh, neuvažavanje autoriteta, neizvršavanje školskih obveza, povučenost, zlostavljanje od drugih učenika, otpornost na dosadašnje intervencije škole….…)

-odgojno-obrazovnog zanemarivanje od strane roditelja i obitelji ( disfunkcionalna obitelj)

-teškoće učenja

**KOLIKO TRAJE TRETMAN**

-do dvije školske godine ili do prestanka manifestiranja rizičnih ponašanja

-po potrebi tretman može trajati i duže

**ORGANIZACIJA RADA POLUDNEVNOG BORAVKA**

-korisnici provode pet sati u grupi, prije ili poslije nastave

-prilagođava se organizaciji nastave i prijevozu učenika

-osiguran topli obrok

-po potrebi Dom osigurava i prijevoz

-osnovna struktura rada grupe: obrazovni sadržaji, neposredni socio pedagoški rad ( grupni, individualni), strukturirano slobodno vrijeme (sportski sadržaji, likovne radionice, sociopedagoške radionice, društvene igre)

-organizacija rada je fleksibilna i prilagođava se trenutnim potrebama grupe

-vikend programi; izleti, kino, kazalište, muzeji……

**OSNOVNI SADRŽAJI TRETMANA**

* razvijanje socijalnih vještina
* jačanje samopouzdanja i samopoštovanja
* usvajanje radnih navika i navika redovitog izvršavanja školskih obveza
* pomoć u svladavanju školskog gradiva
* usvajanje učinkovitih tehnika učenja
* komunikacijske vještine
* asertivnost, empatija
* učenje vještina nenasilnog rješavanja sukoba
* razvijanje radnih, higijenskih i kulturnih navika
* savjetovanje roditelja
* organizirano provođenje slobodnog vremena
* međusobna pomoć i podrška
* usvajanje pozitivnih društvenih vrijednosti
* odgoj za mir, toleranciju i ljudska prava
* ekološki odgoj

**OBLICI I METODE RADA**

GRUPNI RAD

-vođenje grupe

-grupna analiza školskog dana

-planirani i situacijski grupni razgovori

-sociopedagoške, edukativne radionice

-tematske i iskustvene diskusije

-izlaganja odgajatelja i učenika

INDIVIDUALNI RAD

-zajedničko planiranje tretmana, zajednička evaluacija tretmana

-individualni planski i situacijski razgovori

**OBITELJ**

-savjetovanje roditelja

-stalni kontakti: telefonski, roditeljski sastanci, informacije

-savjetovanje i usmjeravanje s naglaskom na unapređenje roditeljskih kompetencija, pravilne brige o djetetu,poboljšanje komunikacije i odnosa roditelj – dijete

**SURADNJA SA ŠKOLOM**

-suradnja sa stručnim suradnicima, razrednicima, predmetnim nastavnicima

-zajedničko praćenje ponašanja i obrazovnog statusa, razmjena informacija, zajedničko dogovaranje tretmanskih akcija

-timsko planiranje, praćenje i evaluacija tretmana

-tim sačinjavaju odgajatelj u poludnevnom boravku, stručni suradnik škole i nadležni socijalni radnik

**PREDNOSTI TRETMANA U POLUDNEVNOM BORAVKU**

-neposredni rad s korisnikom

-tretman se odvija na mjestu javljanja problema

-nema izdvajanja iz primarne sredine

-pravovremenost i kontinuitet intervencija

-suradnja i djelovanje na čimbenike u primarnoj sredini: škola, obitelj, društvo vršnjaka

-velika uspješnost zbog rane intervencije

-niski troškovi